stanford-oval/wikipedia huggingface dataset:
Giulio Scandella
Ura > Seuraura > Alppiliigaa ja viimeiset kaudet Kanadassa

Scandella jatkoi 2016–2017 italialaisjoukkueessa, kun hän teki vuoden sopimuksen monikansallisen Alps Hockey Leaguen HC Asiagon kanssa. Scandella pelasi seurassa kaksi kautta, ja kaudella 2017–2018 Asiago voitti Alppiliigan mestaruuden. Scandella oli pudotuspelien paras maalintekijä kymmenellä maalillaan. Hän oli tehnyt myös edellisenä keväänä kymmenen maalia ja ollut pudotuspelien maalitilaston voittaja.
Scandella sirityi kaudeksi 2018–2019 kanadalaisen LNAH-sarjan Saint-Georges Cool FM 103.5 -joukkueeseen. Hän pelasi siellä tammikuulle 2019, kunnes hänet kaupattiin saman sarjan Pétroliers du Nordiin. Hän pelasi kauden aikana runkosarjassa ja pudotuspeleissä yhteensä 39 ottelua ja teki niissä 30 pistettä. Scandella kaupattiin seuraavalla kaudella toiseen suuntaan, ja hän palasi kesken kauden Saint-Georgesiin. Hän pelasi kaudella kuitenkin vain 7 ottelua. Scandella on lopettanut uransa kauden 2019–2020 jälkeen.
Ura > Maajoukkueura

Scandella on edustanut Italiaa Torinon olympiakisoissa 2006 sekä MM-kilpailuissa vuosina 2007, 2008, 2010, 2011, 2012, 2013, 2014, 2016, 2017 ja 2018. Italia pelasi vuoden 2011, 2013, 2016 ja 2018 turnauksessa MM-kilpailujen I-divisioonassa. Scandella oli vuonna 2011 tehopisteillä 4+2=6 Italian paras pistemies ja maalintekijä sekä koko turnauksen toiseksi paras maalintekijä. Italia voitti A-lohkon ja nousi seuraavaksi vuodeksi takaisin MM-kisojen pääsarjaan. Joukkue putosi kuitenkin taas vuoden 2012 turnauksen päätteeksi I-divisioonaan.
Pelityyli

Scandellan vahvuudet ovat luistelussa, aggressiivisuudessa ja laukauksessa.
Muuta

Scandellan pikkuveli Marco on pelannut urallaan NHL:ssä. Hän on edustanut ikäkausimaajoukkueiden arvokisoissa Kanadaa. Heidän enonsa on NHL:ssa pelannut Sergio Momesso.
Gustav Nordström

| Gustav Nordström |
| --- | --- |
 Gustav Nordström vuonna 2019.
Henkilötiedot
Syntynyt: 23. tammikuuta 1989 (ikä 35)
Uran tiedot
Seura:   Borås SK
Laji:  maastohiihto 
Maailmancup
Kaudet:  2013-
Voitot:  0
Palkintokorokkeella:  0
 Tietolaatikko päivitetty 21. joulukuuta 2014 
Gustav Nordström (s. 23. tammikuuta 1989) on ruotsalainen maastohiihtäjä. Hän edustaa Borås SK -seuraa. Nordström on erikoistunut sprintteihin.
Nordström debytoi maastohiihdon maailmancupissa tammikuussa 2013 Liberecin perinteisen hiihtotavan sprintissä ollen 30. ja näin ollen Nordström saavutti heti ensimmäisen maailmancupin pisteensä. Hänen paras sijoituksensa maailmancupin osakilpailussa on 12:s sija, jonka Nordström saavutti Planican vapaan hiihtotavan sprintistä tammikuussa 2016.
Nordström kilpailee myös hiihtosuunnistuksessa. Hän saavutti nuorten MM-kisoista viestin pronssia Dospatista Bulgariasta vuonna 2008 ja keskimatkalta niin ikään pronssia Orsasta Ruotsista seuraavana vuonna.
Glykogeneesi

Glykogeneesi on hiilihydraattien aineenvaihdunnan tapahtuma, jossa glykogeeniä muodostuu glukoosista, tai pikemminkin UDP-glukoosista. Ihmisillä ja monilla muilla eliöillä glykogeneesi tapahtuu lähinnä maksan ja luurankolihasten solujen solulimassa sillä vain näissä kudoksissa glykogeeniä on merkittävästi.
Glykogeneesillä keho pyrkii varastoimaan ylimääräistä verensokeria energiaksi glukoosin muodossa myöhempää käyttöä varten. Verensokeri on tavallisimmin kohonnut ruoan syömisen vuoksi. Siten glykogeneesi vastavuoroisesti alentaa syömisen kohottamaa verensokeria, jolloin sen kohoaminen jää lyhytkestoiseksi. Glykogeneesillä pyritään myös välttämään korkean verensokerin eli hyperglykemian haitallisia vaikutuksia, kuten ketoasidoosia.
Glykogeneesin aktivoi maksassa, lihaksissa ja muualla kehossa haiman tuottama insuliini, jota erittyy vereen verensokerin kohotessa. Säätelyyn osallistuu tosin muitakin vähemmän keskeisiä tekijöitä.
UDP-glukoosi > Rooli

Keho käyttää glykogeneesissä UDP-glukoosia glykogeenin glukoosiketjujen kasvattamiseen. Tätä käytetään pelkän glukoosin tms. sijaan koska
UDP-glukoosin muodostuminen on aineenvaihdunnallisesti peruuttamaton (irreversibeeli) reaktio, ja siten energeettisesti suotuisa. Tämä johtuu tuotteena muodostuvan pyrofosfaatin (PPi) hyvin nopeasta ja eksergonisesta hajoamisesta pyrofosfataasilla.
UDP voi liittyä entsyymeihin ei-kovalenttisin sidoksin. Tämä voi parantaa substraatin (jonka osana UDP on) sitoutumista entsyymeihin ja siten tehostaa entsyymien katalyyttistä aktiivisuutta.
UDP on erittäin hyvä lähtevä ryhmä, joten UDP-glukoosin liittäminen glykogeeniin ei vaadi yhtä paljon energiaa kuin pelkän glukoosin.
UDP merkitsee glukoosin, jolloin solu tietää ohjata sen varastoon glykogeneesiä varten sen sijaan että se menisikin hajotettavaksi glykolyysiin tms.
UDP-glukoosi > Muodostus

UDP-glukoosin muodostus alkaa glukoosista. ATP fosforyloi glukoosin heksokinaasien tyypeillä I ja II lihaksissa ja IV maksassa glukoosi-6-fosfaatiksi:
Glukoosi-6-fosfaattia voi myös muodostua laktaatista vähäisemmässä määrin glukoneogeneesissä. Glukoosi-6-fosfaatti muuntuu fosfoglukomutaasilla glukoosi-1-fosfaatiksi:
UDP-glukoosipyrofosforylaasi tuottaa UDP-glukoosin glukoosi-1-fosfaatista:
Aloitus

Uusi glykogeeni alkaa rakentua glykogeniinin ympärille. Tässä entsyymissä on keskeinen tyrosiinitähde Tyr-194 eli aminohappo numero 194 glykogeniinin aminohappoketjun N-terminaalista lukien.
Glykogeniini liittää Tyr-194 -tähteensä sivuketjun hydroksyyliryhmään UDP-glukoosin, josta poistuu liitosreaktiossa UDP ja jäljelle jää glukoosi. Glykogeniini liittää lisää UDP-glukooseja tähän glukoosiin perättäin ja yhden kerrallaan. Kustakin glukoosista poistuu UDP-molekyyli glukoosin sitoutuessa ketjun jatkoksi. Glukoosien sidokset ovat kunkin liittyneen glukoosiparin hiilten 1 ja 4 välisiä α-anomeerisia glykosidisidoksia, eli α1→4 -sidoksia. Glukooseja liittyy perättäin toistensa ei-pelkistäviin päihin (hiiliin numero 1) noin 10. Tätä enempää glykogeniini ei glukooseja pysty ketjuun lisäämään.
Ketjujen α1→4 sidosten muodostus

Glykogeniinin ketjun pidennystä jatkaa glykogeenisyntaasi samanlaisin α1→4 -sidoksin kuin aloitusvaiheessa.
Haarojen α1→6 sidosten muodostus

Glukogeenisyntaasi ei pysty tekemään glykogeenin haaroja aloittavaa α1→6 -sidosta, joita glykogeenin ketjuissa on noin 8–12 glukoosin välein. Haarasidoksen tekee 1,4-alfa-glukaanihaaroittaja (EC 2.4.1.18). Entsyymi siirtää α1→4 -sidoksin muodostuneesta ketjusta noin 6–7 glukoosin ketjun noin neljän glukoosin päähän jäljelle jäävästä α1→4 -ketjusta. Entsyymi muodostaa glukoosiin α1→6 -sidoksen. Glykogeenisyntaasit voivat sitten jatkaa normaalisti glykogeenin synteesiä, mutta nyt mahdollisia päitä, joita glykogeenisyntaasit voivat pidentää, on vähintään 2.
Perättäisiä glukooseja toisissaan kiinni α1→4 -sidoksin, joista ensimmäinen on glykogeniinin tyrosiinin hydroksyylissä.
Kuvassa haaroittajaentsyymi leikkaa seitsemän glukoosin ketjun (punaisella) ja siirtää sen neljän glukoosin päähän.
Gustav Merkel

Gustav Merkel
Gustav Merkel (1827–1885) oli saksalainen urkuri ja säveltäjä. Hänen opettajiensa joukossa olivat Friedrich Wieck (pianonsoitto), Johann Schneider (urkujensoitto) ja Robert Schumann (säveltäminen). Merkel toimi urkurina Dresdenissä ja pääsi siellä myöhemmin opettamaan konservatorioon. 
Hänen sävellyksensä yhdistelevät romantiikan ajan vaikutteita ja Johann Sebastian Bachin urkuteosten tyyliä. Merkelin tuotantoon kuuluu muun muassa uruille sävellettyjä sonaatteja.
Suomalainen urkuri ja säveltäjä Oscar Pahlman opiskeli 1862–1864 Dresdenissä Merkelin johdolla.
Gustav Neidlinger

Gustav Neidlinger (21. maaliskuuta 1910 Mainz – 26. joulukuuta 1991 Bad Ems) oli saksalainen oopperalaulaja, äänialaltaan bassobaritoni.
Neidlinger suoritti konservatorio-opintonsa Frankfurt am Mainissa ja teki oopperadebyyttinsä Mainzissa vuonna 1929. Hänellä oli kiinnitykset oopperataloissa Mainzissa (1931–1934), Plauenissa (1934–1935) ja Hampurissa (1936–1950). Vuonna 1950 hän liittyi Stuttgartin oopperan säännölliseksi esiintyjäksi. Vuonna 1952 hän teki ensimmäisen esiintymisensä Bayreuthin juhlilla, jossa hänet nähtiin muiden muassa Alberichin, Kurwenalin, Telramundin, Klingsorin ja Hans Sachsin rooleissa.
Vuonna 1952 Neidlinger sai Kammersänger-arvon kotimaassaan. Vuonna 1953 hän esiintyi La Scalassa, ja vuodesta 1956 alkaen hän esiintyi Wienin valtionoopperassa. Vuonna 1963 hän teki ensiesiintymisensä Covent Gardenissa Telramundin roolissa ja marraskuussa 1972 ensiesiintymisensä Metropolitan-oopperassa Alberichin roolissa. Hän jatkoi julkista uraansa, kunnes jäi eläkkeelle vuonna 1977.
Greyhound Lines

| Greyhound Lines |
| --- | --- |
Perustettu:  1914
Kotipaikka:  Cincinnati, Ohio
Toimiala:  säännöllinen linja-autojen kaukoliikenne linja-autojen tilausliikenne muu posti-, jakelu- ja kuriiritoiminta
Henkilöstö:  8 000
Emoyhtiö:  FirstGroup
Kotisivu:  greyhound.com/
Infobox OKVirheellinen NIMI-arvo: 
Greyhound Linesin linja-auto.
Greyhound Lines on Pohjois-Amerikan suurin kaukoliikennelinja-autoyhtiö. Se kuljettaa yli 25 miljoonaa matkustajaa vuosittain. Greyhound Lines toimii pääasiassa Yhdysvalloissa, mutta liikennöi myös Yhdysvaltojen ja Kanadan sekä Yhdysvaltojen ja Meksikon välillä. Aikataulunmukaisen matkustajaliikenteen lisäksi yhtiö tarjoaa myös tilausajoja ja pakettien kuljetusta. Yrityksellä on 8 000 työntekijää.
Greyhound Lines perustettiin vuonna 1914. Sen omistaa FirstGroup America, jonka taas omistaa brittiläinen FirstGroup.
Historiaa

Ruotsista tullut siirtolaismies Carl Eric Wickman alkoi vuonna 1914 kuljettaa seitsenpaikkaisella Hupmobile-autollaan kaivosmiehiä töihin ja takaisin Minnesotan Hibbingissä. Hän alkoi kasvattaa toimintaa ostamalla muita linjaliikenneyhtiöitä ensin lähiseudulta ja vähitellen ympäri Yhdysvaltoja. Vuonna 1935 Greyhound Corporationiksi nimetyllä yrityksellä oli jo 1 726 bussia ja sen reitistö kattoi 74 000 kilometriä. Linja-autoasemista tuli pienten maalaiskylien keskuksia, ja Greyhoundin sini-valko-punaisista busseista vinttikoiratunnuksineen tuli tuttu näky Yhdysvaltojen teillä.
Aiheesta muualla

Kuvia tai muita tiedostoja aiheesta Greyhound Lines Wikimedia Commonsissa
Greatest Hits 87–99

| Greatest Hits 87–99 Kylie Minogue |
| --- | --- | --- |

Kokoelmalevyn tiedot
 Äänitetty : 1987–1999
 Julkaistu: 3. joulukuuta 2003
 Tuottaja(t): Stock Aitken Waterman Brothers in Rhythm Jimmy Harry James Dean Bradfield Dave Erigna Dave Ball Ingo Vauk Nick Cave
 Tyylilaji: pop, dancepop
 Levy-yhtiö: Mushroom Records
Kylie Minoguen muut julkaisut
| Confide in Me 2002 | Greatest Hits 87–99 2003 | Greatest Hits 87–97 2003 |
Greatest Hits 87–99 on Kylie Minoguen kokoelma-albumi, joka julkaistiin 3. joulukuuta 2003. Albumi julkaistiin ainoastaan Australiassa, ja se on laajennettu versio vuoden 1992 kokoelma-albumista Greatest Hits.
Kappaleet

| 0 | 1 | 2 |
| --- | --- | --- |
|  CD 1 The Loco-Motion  I Should Be So Lucky  Got to Be Certain  Je Ne Sais Pas Pourquoi  Especially for You  Turn It into Love  Made in Heaven  It’s No Secret  Hand on Your Heart  Wouldn’t Change a Thing  Never Too Late  Tears on My Pillow  Better the Devil You Know  Step Back in Time  What Do I Have to Do? (7" Remix)  Shocked (DNA 7" Mix)  |  CD 2 Word Is Out (Summer Breeze 7" Mix)  If You Were with Me Now  Give Me Just a Little More Time  Finer Feelings (BIR 7" Mix)  What Kind of Fool (Heard All That Before)  Celebration  Confide in Me (Master Mix)  Put Yourself in My Place  Where Is the Feeling? (BIR 7" Mix)  Where the Wild Roses Grow  Some Kind of Bliss  Did It Again  Breathe (Radio Edit)  Cowboy Style (Radio Edit)  Dancing Queen (7" Edit)  Tears  The Real Thing  |  DVD The Loco-Motion  I Should Be So Lucky  Got to Be Certain  Je Ne Sais Pas Pourquoi  Especially for You  It’s No Secret  Made in Heaven  Hand on Your Heart  Wouldn’t Change a Thing  Never Too Late  Tears on My Pillow  Better the Devil You Know  Step Back in Time  What Do I Have to Do?  Shocked  Word Is Out  If You Were with Me Now  Give Me Just a Little More Time  Finer Feelings  What Kind of Fool (Heard All That Before)  Celebration  Confide in Me  Put Yourself in My Place  Where Is the Feeling? (Edit Version)  Where the Wild Roses Grow  Some Kind of Bliss  Did It Again  Breathe  Cowboy Style  |
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Goodnight N.Y.C.

| ”Goodnight N> Y.C.” Sensuuri |
| --- | --- | --- |

Singlen tiedot
 B-puoli: ”Kentucky Gentleman”
 Äänitetty : 26. helmikuuta 1981, MSL-studio, Kihniö
 Julkaistu: kesäkuu 1981
 Formaatti: 7" vinyyli
 Tuottaja(t): Mika Sundqvist & Sensuuri
 Tyylilaji: punk
 Kesto: 02.49
 Levy-yhtiö: Poko Rekords
Sensuurin muut singlet
| ”Hengissä läpi Helsingin” 1980 | ”Goodnight N.Y.C.” 1981 |   |
Goodnight N.Y.C. on tamperelaisen punkyhtye Sensuurin 7" single, joka julkaistiin kesäkuussa 1981. Se äänitettiin yhdessä päivässä helmikuussa 1981.
Albumin takakannessa lukee teksti ”Kansi-idea kopioitu joltakin tuntemattomalta brittiyhtyeeltä”.
Kappaleet

Goodnight N.Y.C. – 2.49
Kentucky gentleman – 2.14
Kokoonpano

Costello Hautamäki – laulu, kitara
Vesa Kujala – kosketinsoitin
Matti Hamppunen – bassokitara
Pasi Pakarinen – rummut, laulu
+
Mika Sundqvist – tuottaja, miksaaja
Aiheesta muualla

Goodnight N.Y.C. finnmusic.net -sivustolla
Goodnight N.Y.C. discogs.com -sivustolla
Greylock Partners

| Greylock Partners |
| --- | --- |

Yritysmuoto:  yksityinen
Perustettu:  1965
Perustaja:  Bill Elfers Dan Gregory
Kotipaikka:   Menlo Park, Kalifornia
Toiminta-alue:  maailmanlaajuinen
Tuotteet:  venture capital -rahoitus
Kotisivu:  greylock.com
Infobox OKVirheellinen NIMI-arvo: 
Greylock Partners on yhdysvaltalainen pääomasijoitusyhtiö, joka toimii kuluttajaohjelmisto- ja yritysinfra-alan sekä puolijohdeteollisuuden varhaisen vaiheen yritysten venture capital -rahoittajana. Yhtiö on eräs alansa vanhimmista. Sen perustivat vuonna 1965 Bill Elfers ja Dan Gregory. Charlie Waite liittyi pian mukaan. Elfers ja Waite olivat alan ensimmäisen yrityksen American Research and Development Corporationin entisiä työntekijöitä.
Greylock Partnersin päätoimipaikka on Piilaaksossa Menlo Parkissa. Yrityksellä on myös toimistot San Franciscon Bay Arealla, Bostonissa, San Mateon piirikunnassa (Kalifornia) sekä Israelissa ja Intiassa. Greylock Partners hallinnoi noin 2 miljardin dollarin sijoitusomaisuutta.
Sijoituksia

Digg
DoubleClick
Facebook
LinkedIn
Red Hat
Staples
Aiheesta muualla

Greylock Partners (englanniksi)
Goodnight Monsters

Goodnight Monsters oli vuosina 2004–2010 toiminut indie pop -yhtye Turusta. Yhtye julkaisi kaksi levyä ja yhden singlen Bone Voyage Recordings -levy-yhtiölle. Musiikissa on kuvailtu olevan 60-lukulaista melodisuutta ja garagerockin energisyyttä. Yhtye keikkaili sekä suomessa että ulkomailla.
Vuonna 2015 Goodnight Monsters esiintyi juhlistaakseen ensimmäisen albuminsa 10-vuotisjuhlaa.
Myöhemmin yhtyeen jäsenet ovat soittaneet muissa kokoonpanoissa, mm. the New Tigersissa, Pöllöissä ja Hell Catissa.
Kokoonpano

Matti Jasu – kosketinsoittimet, kitara ja laulu
Valtteri Virtanen – kitara ja laulu
Markus Jalonen – basso
Waltteri Katajamäki – rummut (2004–2005)
Jussi Rantanen – rummut (2005–)
Juha Kiskonen – rummut (2006–)
Diskografia

Albumit
The Brain that wouldn't die (2005)
Summer Challenge (2008)
Single
Drifting / Dancehall (2008)
Musiikkivideo
First One on the Beach (2008)
Aiheesta muualla

Goodnight Monsters Facebook-sivu (englanniksi)
Goodnight Monsters Last.fm-sivustolla (englanniksi)
Goodnight Monsters AllMusic-sivustolla (englanniksi)
Gudbrandsdalslågen

Gudbrandsdalslågen eli Lågen on 204 kilometriä pitkä joki Norjassa.
Gudbrandsdalslågen alkaa Lesjaskogsvatnet-järvestä ja päättyy Mjøsaan Lillehammerissa.
Käännös suomeksi
Hauhon yhtenäiskoulu

| Hauhon yhtenäiskoulu |
| --- | --- |
Sijainti:  Tanhuantie 2, 14700 Hauho
Koordinaatit:  61°10.03′N, 24°34.57′E
Tyyppi:  suomenkielinen yhtenäiskoulu
Rehtori:  Kurt Palmroth
Luokat:  1–9
Oppilaita:  n. 220 (2021)
Verkkosivut
Hauhon yhtenäiskoulu on Hämeenlinnan Hauhon pitäjässä toimiva 1.-9. luokkien yhtenäiskoulu. Vuonna 2021 koulua kävi noin 220 oppilasta.
Koulun rehtorina toimii Kurt Palmroth.
Greta Gerwig

| Greta Gerwig |
| --- | --- |
 Greta Gerwig vuonna 2023.
Henkilötiedot
Syntynyt: 4. elokuuta 1983 (ikä 41) Sacramento, Kalifornia, Yhdysvallat
Ammatti:  näyttelijä, näytelmäkirjailija, ohjaaja, käsikirjoittaja
Puoliso:  Noah Baumbach (vih. 2022)
Lapset:  2
Ohjaaja
Aktiivisena:  2006–
Tunnetuimmat ohjaukset:   Lady Bird  Barbie 
 Nimikirjoitus
Aiheesta muualla
IMDb 
Elonet
Greta Gerwig (s. 4. elokuuta 1983 Sacramento, Kalifornia) on yhdysvaltalainen näyttelijä, elokuvaohjaaja ja -käsikirjoittaja. Hän nousi kuuluisuuteen ”mumblecore”-elokuvista, joka on indie-elokuvien realistiseen ilmaisuun pyrkivä, improvisatorinen pienen budjetin alalaji. Hän toimi niissä sekä näyttelijänä että yhtenä käsikirjoittajista ja ohjaajista. Time nimesi Gerwigin vuonna 2018 yhdeksi vuoden vaikutusvaltaisimmista ihmisistä.
Ura

Gerwig esitti päärooleja independent-elokuvissa kuten Whit Stillmanin Damsels in Distress (2011) ja Noah Baumbachin Frances Ha (2012), jossa hän toimi myös yhtenä käsikirjoittajana. Gerwig ja Baumbach ovat aviopari ja työskentelevät myös paljon yhdessä.
Gerwigin esikoisohjaus Lady Bird (2017) palkittiin parhaan musikaali- tai komediaelokuvan Golden Globella ja se sai myös viisi Oscar-ehdokkuutta mukaan lukien Gerwigin ehdokkuudet parhaasta ohjauksesta ja alkuperäisestä käsikirjoituksesta. Gerwig on viides nainen, joka on saanut parhaan ohjauksen Oscar-ehdokkuuden. Gerwigin toinen ohjaus Pikku naisia (2019) oli sovitus Louisa May Alcott 1800-luvun samannimisestä romaanista. Se sai niin ikään ylistävän vastaanoton ja se sai myös kuusi Oscar-ehdokkuutta, mukaan lukien parhaasta sovitetusta käsikirjoituksesta.
Vuonna 2023 sai ensi-iltansa Barbie-nukkeen perustuva fantasia- ja komediaelokuva Barbie, jonka Gerwig on ohjannut ja lisäksi käsikirjoittanut miehensä Noah Baumbachin kanssa. Elokuva sai positiivisen vastaanoton kriitikoilta ja on tuottanut maailmanlaajuisesti yli miljardi dollaria. Gerwig on historian ensimmäinen naisohjaaja, jonka elokuva on tuottanut yli miljardi euroa.
Filmografia > Näyttelijänä

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2006 | LOL | Greta |  |
| 2007 | Hannah Takes the Stairs | Hannah |  |
| 2008 | Baghead | Michelle |  |
| 2008 | Yeast | Gen |  |
| 2008 | Nights and Weekends | Mattie |  |
| 2008 | Quick Feet, Soft Hands | Lisa | lyhytelokuva |
| 2008 | I Thought You Finally Completely Lost It | Greta |  |
| 2009 | You Wont Miss Me | Bridget |  |
| 2009 | The House of the Devil | Megan |  |
| 2010 | Greenberg | Florence Marr |  |
| 2010 | Art House | Nora Ohr |  |
| 2010 | Northern Comfort | Cassandra |  |
| 2010 | The Dish & the Spoon | Rose |  |
| 2011 | Näin ystävien kesken  (No Strings Attached) | Patrice |  |
| 2011 | Damsels in Distress | Violet Wister |  |
| 2011 | Arthur | Naomi Quinn |  |
| 2012 | Lola Versus | Lola |  |
| 2012 | To Rome with Love | Sally |  |
| 2012 | Frances Ha | Frances Halladay |  |
| 2014 | Eden | Julia |  |
| 2014 | The Humbling | Pegeen Mike Stapleford |  |
| 2015 | Mistress America | Brooke Cardinas |  |
| 2015 | Maggie's Plan | Maggie Hardin |  |
| 2016 | Wiener-Dog | Dawn Wiener |  |
| 2016 | Jackie | Nancy Tuckerman |  |
| 2016 | Vuosisadan naiset  (20th Century Women) | Abigail Porter |  |
| 2017 | The Meyerowitz Stories | Victoria (ääni) | kreditoimaton |
| 2018 | Isle of Dogs | Tracy Walker (ääni) |  |
| 2022 | Valkoinen kohina  (White Noise) | Babette Gladney |  |
| Televisio> Vuosi | Televisio> Nimi | Televisio> Rooli | Televisio> Muuta |
| --- | --- | --- | --- |
| 2009 | A NY Thing | Tamera | televisioelokuva |
| 2011–2015 | China, IL | Pony Merks (ääni) | päärooli |
| 2012 | The Corrections | Julia Vrais | julkaisematon pilottijakso |
| 2014 | How I Met Your Dad | Sally | päärooli; julkaisematon pilottijakso |
| 2015 | Portlandia | merenneito | 1 jakso |
| 2016 | The Mindy Project | Sarah Branum | 2 jaksoa |
| 2017 | Saturday Night Live | neiti Reynolds | kreditoimaton; 1 jakso |
| 2021 | Haamu ja Molly McGee | itsenään (ääni) | 1 jakso |
Filmografia > Elokuvantekijänä

Ohjaajana
Käsikirjoittajana
Tuottajana
Vastaavana tuottajana
| Vuosi | Nimi | O | K | T | VT |
| --- | --- | --- | --- | --- | --- |
| 2007 | Hannah Takes the Stairs | — |  K  | — | — |
| 2008 | Nights and Weekends 1 |  O  |  K  |  T  | — |
| 2010 | Northern Comfort | — |  K  | — | — |
| 2012 | Frances Ha | — |  K  | — | — |
| 2015 | Mistress America | — |  K  |  T  | — |
| 2017 | Lady Bird |  O  |  K  | — | — |
| 2019 | Pikku naisia |  O  |  K  | — | — |
| 2023 | Barbie |  O  |  K  | — |  VT  |
1 Ohjaajana yhdessä Joe Swanbergin kanssa.
Aiheesta muualla

Kuvia tai muita tiedostoja aiheesta Greta Gerwig Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Greta Gerwig
Greta Gerwig Berliinin elokuvajuhlilla vuonna 2018.
Käännös suomeksi
Harry Hopkins

Harry Hopkins elinkeinoministerinä.
Harry Lloyd Hopkins (27. elokuuta 1890 – 29. tammikuuta 1946) oli yhdysvaltalainen poliittinen taustavaikuttaja ja presidentti Franklin D. Rooseveltin monivuotinen läheinen avustaja. Hän oli yksi New Dealin pääarkkitehdeistä. Toisen maailmansodan aikana Hopkins toimi Rooseveltin ehkä tärkeimpänä neuvonantajana. Hän kävi useita neuvotteluja Winston Churchillin ja Josef Stalinin kanssa Rooseveltin edustajana. Hopkins toimi monta vuotta Rooseveltin kabinetissa ilman ministerin salkkua ja sai siksi lempinimekseen ”avustava presidentti”. Hän työskenteli lyhyen ajan kauppaministerinä vuosina 1938-1940. Ammattitaustaltaan Hopkins oli sosiaalityöntekijä. Hän oli naimisissa kolme kertaa. Ensimmäisessä avioliitossa syntyi kolme lasta. Hopkins kärsi pitkään mahasyövästä ja siihen liittyvään leikkauksen komplikaatioista. Hän kuoli 55-vuotiaana.